Reg Butler
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Reg Butler var en britisk billedhugger, skribent og arkitekt, regnet som en av de ledende innen moderne britisk skulptur. Hans abstrakte skulpturer er sammensatt av strengformer og tynne plater. Butler fikk stor oppmerksomhet da han i 1953 vant en internasjonal konkurranse om utformingen av et monument for «Den ukjente politiske fange» («The Unknown Political Prisoner)» i Vest-Berlin. I senere arbeider benyttet han et mer naturalistisk, men ekspressivt formspråk.
Butler ble opprinnelig utdannet som arkitekt (1937–1939), og han arbeidet både som arkitekt og ingeniør (1939–1950) samt som smed i tillegg til sitt kunstnervirke. Han ga blant annet ut artikkelsamlingen Creative Development i 1962, som ble oversatt til norsk i 1967, med tittelen Skapende utvikling.Reg Butler er representert i Nasjonalmuseet i Oslo med bronseskulpturen «Girl on a Wheel» (1959). Les mer i Store norske leksikon abstrakt kunst Kunst i Storbritannia modernisme Eksterne lenker Reg Butler: Skapende utvikling (1967), fulltekst hos NB digital